## Радионица: ПЛАНИРАЊЕ ЛОКАЛНЕ АКЦИЈЕ - припрема за јавну презентацију

**ЦИЉ:**

Циљ ове радионице је организовање јавне презентације у школи.

**ЗАДАЦИ:**

* Одабир циљних група које ће бити позване на јавну презентацију
* Организација јавне презентације пројекта
* Припрема плана активности везаних за организацију јавне презентације

**Mатеријал за рад:**

* Анализа окружења (Прилог бр. 1)
* Табела за временски план акције (Прилог бр. 2)
* Пак-папир (за сваку групу по један)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

### ОПИС АКТИВНОСТИ

# Први кoрак

# (Трајање: 5 минута)

Наставник/ца започиње час најављујући да је један од начина промоције локалне акције широј јавности **јавна презентација планиране акције**. На тај начин, пројекти ученика могу бити представљени пре свега заинтересованим групама који могу помоћи у реализацији акције. Јавна презентација представља значајан корак у обезбеђивању подршке сваком пројекту. Управо је циљ овог часа да се помогне ученицима да боље припреме овај догађај.

**Други корак**

(Трајање: 40 минута)

Ученици уз помоћа наставника/це приступају планирању јавне презентације. Током припреме важно је водити рачуна о следећим активностима: Наставник/ца наводи да планирању јавне презентације треба приступамо припремајући **план активности** **везаних за организацију** овог догађаја. Припреме подразумевају следеће:

**а. одабир циљних група које ће бити позване на јавну презентацију**

На основу анализе окружења, ученици треба да донесу одлуку, кога ће позвати на презентацију и у складу са тим и осмислити презентацију.

**б. осмишљавање промоције јавне презентације**

Ученици треба да осмисле промоцију овог догађаја пре свега користећи се знањима о томе како комуницирати са јавношћу. Посебну пажњу треба посветити начину позивања сваке од идентификованих заинтересованих група (позивницом, личним контактом, плакатом, лифлетима, итд.). Наставник/ца позива ученике да се користе прилозима које су добили на часу «Планирање локалне акције - осмишљавање поруке и одабир канала комуникације».

**в. припрема презентације пројекта**

Ученици треба да осмисле на који начин ће представити свој пројекат. Презентација пројекта мора бити припремљена тако да придобије представнике занитересованих група за помоћ у реализацији пројеката. Од презентације зависи и успешност прибављања неопходних средстава и подршке. Ученици треба да воде рачуна о следећем:

* да се догађај састоји од презентације пројекта и дискусије након презентације
* да за презентацију треба изабрати особу која има добре презентацијске вештине и која одлично влада темом/проблемом
* да треба одабрати особу која ће водити догађај и дискусију након презентације
* да треба јасно одредити циљеве презентације
* да треба планирати трајање презентације (не дуже од 20 минута) и оставити време за дискусију и питање учесника
* да треба кодристити различита техничка средства која чине презентацију атрактивном и одржавају пажњу учесника

**г. припрема плана активности везаних за организацију јавне презентације**

Ученици планирају активности везане за организацију догађаја почев од обезбеђивања простора за презенацију, припреме тог простора, материјала, озвучења, освежења итд. Наставник/ца припреми велики пак-папир на којем се уцрта Табела за временски план акције (Прилог бр. 2) и у коју ученици уписују договорена задужења, одговорне особе и временски план.

**Напомена:**

 Могуће је да посао припреме јавне презентације захтева више од једног школског часа. У том случају уз помоћ наставника/це ученици настављају припрему и ван овог часа.